CELEX: 32016D1137
Language: et
Date: 2016-07-12 00:00:00
Title: Nõukogu otsus (ÜVJP) 2016/1137, 12. juuli 2016, Euroopa Liidu ÜJKP sõjalise väljaõppemissiooni käivitamise kohta Kesk-Aafrika Vabariigis (EUTM RCA)

13.7.2016   
            
            
               ET
            
            
               Euroopa Liidu Teataja
            
            
               L 188/25
            
         NÕUKOGU OTSUS (ÜVJP) 2016/1137,
   12. juuli 2016,
   Euroopa Liidu ÜJKP sõjalise väljaõppemissiooni käivitamise kohta Kesk-Aafrika Vabariigis (EUTM RCA)
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 28, artikli 42 lõiget 4 ja artikli 43 lõiget 2,
   võttes arvesse nõukogu 19. aprilli 2016. aasta otsust (ÜVJP) 2016/610 Euroopa Liidu ÜJKP sõjalise väljaõppemissiooni kohta Kesk-Aafrika Vabariigis (EUTM RCA), (1) eriti selle artiklit 4,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 19. aprillil 2016 vastu otsuse (ÜVJP) 2016/610.
            
         
               (2)
            
            
               ELi missiooni ülema soovitust järgides tuleks missioon EUTM RCA käivitada 16. juulil 2016.
            
         
               (3)
            
            
               Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises. Sellest tulenevalt ei osale Taani käesoleva otsuse vastuvõtmisel ning see ei ole tema suhtes siduv ega kohaldatav ning seetõttu ei osale ta käesoleva missiooni rahastamises,
            
         ON VASTU VÕTNUD KÄESOLEVA OTSUSE:
   Artikkel 1
   Kiidetakse heaks Kesk-Aafrika Vabariigis läbiviidava Euroopa Liidu ÜJKP sõjalise väljaõppemissiooni (EUTM RCA) missiooni plaan ja jõukasutusreeglid.
   Artikkel 2
   Missioon EUTM RCA käivitatakse 16. juulil 2016.
   Artikkel 3
   Käesolev otsus jõustub selle vastuvõtmise kuupäeval.
   
      Brüssel, 12. juuli 2016
      
         
            Nõukogu nimel
         
         
            eesistuja
         
         P. KAŽIMÍR
      
   
   
      (1)  ELT L 104, 20.4.2016, lk 21.